O B E C    Ž D A Ň A

________________________________________________________

Povinné  informácie v zmysle Zákona o slobodnom prístupe 

k informáciám č. 211/2000 Z.z.

Spôsob získavania informácií

Informácie možno získať :

1. Osobne na Obecnom úrade, Ždaňa 118,  tel. a fax 055/6980021, e-mail kontakt :   obec.zdana@mail.t-com.sk. 

Stránkové hodiny : pondelok - 8.00 – 15.30 hod., utorok – 8.00 – 15.00 hod., streda – 8.00 – 17.00 hod., štvrtok – 8.00 – 15.00 hod., piatok – 8.00 – 12.00 hod.

1. Na nahliadnutie priamo v kancelárii sú :

a) základné informácie podľa § 5 zákona 211/2000 Z.z.

b) termíny rokovaní OZ a program rokovania OZ

c) termíny rokovaní  OR a program rokovaní OR

d) uznesenia OZ

e) termín a program rokovania komisií OZ

f) zbierky zákonov

g) všeobecne záväzné nariadenia obce Ždaňa

h) Štatút obce Ždaňa a jeho prílohy

i) organizačný poriadok

Na nahliadnutie sa priamo v kancelárii nachádzajú zápisnice z rokovania obecného zastupiteľstva.

2. Prostredníctvom siete Internet na adrese www.zdana.ocu.sk  sú zverejňované :

a) základné informácie podľa § 5 zákona 211/2000 Z.z.

b) termíny rokovaní OZ a program rokovania OZ

c) termíny rokovaní OR a program rokovaní OR

d) termíny a program rokovania komisií OZ

e) prehľad o dochádzke a hlasovaní poslancov na OZ

f) uznesenia OZ

g) Všeobecne   záväzné nariadenia obce Ždaňa

h) Štatút obce Ždaňa a jeho prílohy

i) nakladanie s obecným majetkom (dražby, odpredaje, verejné súťaže)

j) tlačové  informácie obce Ždaňa

k) kultúrno – spoločenské  informácie

3. Na verejnej tabuli umiestnenej pred budovou Obecného úradu v Ždani.

4. Písomne :

· písomnú žiadosť, návrh, podnet, sťažnosť alebo iné podanie možno podať v podateľni Obecného úradu v Ždani denne počas stránkových hodín. 

· prostredníctvom  elektronickej pošty na adrese obec.zdana@mail.t-com.sk 

· faxom : 055/6980021

· Proti rozhodnutiu obce o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti. Odvolanie sa podáva Obci Ždaňa. O odvolaní rozhoduje starosta. 

· Rozhodnutie o odmietnutí žiadosti možno preskúmať v súdnom konaní podľa § 244 a nasl.. Občianskeho súdneho poriadku, podaním na Krajskom súde v Košiciach, v lehote do 2 mesiacov od doručenia rozhodnutia o odmietnutí žiadosti. 

· Obec Ždaňa sa riadi zákonom č. 369/l990 Zb. o obecnom zriadení, zákonom č. l38/l991 Zb. o majetku obcí, zákonom č. 346/l990 Zb. o voľbách do orgánov samosprávy obcí, ďalšími zákonmi a všeobecne záväznými právnymi predpismi, ktoré sa dotýkajú územnej samosprávy, Štatútom obce Ždaňa, všeobecne záväznými nariadeniami obce Ždaňa a ďalšími vnútornými predpismi obce. 

· Úhrada za sprístupnenie informácie:
a/ 3,00 Sk za kópiu jednej strany A4,
b/ 3,00 Sk za tlač jednej strany A3,
c/ 30,- Sk za kópiu na disketu 3.5"
d/ CD-R podľa nákupnej ceny
e/ poštové poplatky - podľa cenníka Slovenskej pošty 

   Úhrady sú príjmami Obce Ždaňa. 

SMERNICA Č. 4

starostu obce, ktorou sa upravuje postup pri sprístupňovaní informácií v podmienkach územnej samosprávy obce Ždaňa.


Na zabezpečenie realizácie zákona č. 211/2000 Z.z. o slobodnom prístupe  k informáciám a o zmene a doplnení niektorých zákonov v znení neskorších predpisov (zákon o slobode informácií) v podmienkach  územnej samosprávy obce Ždaňa vydávam túto Smernicu :

Čl. 1


Obec Ždaňa (ďalej len obec) je povinná podľa zákona č. 211/2000 Z.z. o slobodnom prístupe k informáciám  a o zmene a doplnení niektorých zákonov v znení  neskorších predpisov (ďalej len „zákon o slobode informácií“) umožniť každej fyzickej osobe alebo právnickej osobe prístup k informáciám, ktoré má k dispozícii bez preukázania právneho alebo iného dôvodu.

Čl. 2

1. Obec Ždaňa nesprístupní informácie, ktoré sú označené ako 

a) utajovaná skutočnosť podľa zákona č. 215/2004 Z. z. o ochrane utajovaných skutočností alebo daňové tajomstvo podľa zákona č. 511/1992 Zb. o správe daní a poplatkov a o zmenách  v sústave územných finančných orgánov v znení neskorších predpisov,

b) obchodné tajomstvo podľa § 17 až 20 Obchodného zákonníka a § 122 Trestného zákona, s výnimkou informácií podľa § 10 ods. 2 zákona o slobode informácií,

c) bankové tajomstvo podľa osobitného zákona.

2. Obec Ždaňa obmedzí sprístupnenie informácií alebo nesprístupní informáciu uvedenú v § 1 zákona o slobode informácií.

3. Informácie, ktoré sa dotýkajú osobnosti a osobných údajov sprístupní obec vtedy, ak to ustanovuje zákon č. 428/2002 Z. z. o ochrane osobných údajov v znení  neskorších predpisov, príp. to umožňuje § 9 a nasl. Občianskeho zákonníka, alebo s predchádzajúcim písomným súhlasom dotknutej osoby.

4. Obec Ždaňa sprístupní osobné údaje


- starostu, poslancov obecného zastupiteľstva v súlade s čl. 2 ods. l písm. p) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.,


- vedúcich zamestnancov, ktorých miesto sa podľa Pracovného poriadku obsadzuje na základe výsledku výberového konania podľa § 5 ods. 1 zákona č. 552/2003 Z. z. o výkone práce vo verejnom záujme v znení neskorších predpisov,


- členov hodnotiacej komisie alebo iného obdobného orgánu, ktorý sa zúčastňuje na procese rozhodovania  o použití verejných prostriedkov podľa § 2 písm. a) zákona č. 553/2004 Z. z. o rozpočtových pravidlách verejnej správy a o zmene a doplnení niektorých zákonov.

Vo všetkých prípadoch v rozsahu 

a) titul

b) meno 

c) priezvisko

d) funkcia a deň ustanovenia alebo vymenovania do funkcie

e) pracovné zaradenie a deň začiatku výkonu pracovnej činnosti

f) miesto výkonu funkcie alebo pracovnej činnosti a orgán, v ktorom túto funkciu alebo činnosť vykonáva

g) mzda, plat alebo platové pomery a ďalšie finančné náležitosti priznané za výkon funkcie alebo za výkon pracovnej činnosti, ak sú uhrádzané z rozpočtu obce Ždaňa.

Čl. 3

1. Obec Ždaňa je povinná zverejniť tieto informácie :

a) spôsob zriadenie obce, jej právomoci a kompetencie a popis organizačnej štruktúry

b) miesto, čas a spôsob, akým možno získavať informácie, informácie o tom, kde možno podať žiadosť, návrh, podnet, sťažnosť alebo iné podanie,

c) miesto, lehota a spôsob podania opravného prostriedku a možnosti súdneho preskúmania rozhodnutia obce Ždaňa,  vrátane výslovného uvedenia požiadaviek, ktoré musia byť splnené,

d) postup, ktorý musí obec Ždaňa dodržiavať  pri vybavovaní všetkých žiadostí, návrhov a iných podaní, vrátane príslušných lehôt, ktoré je potrebné dodržať,

e) prehľad predpisov, pokynov, inštrukcií, výkladových stanovísk, podľa ktorých obec Ždaňa koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k obci Ždaňa

f) sadzobník správnych poplatkov, ktoré obec Ždaňa vyberá za správne úkony a sadzobník úhrad za sprístupňovanie informácií.

2. Informácie uvedené  v ods. 1 tohto článku je obec Ždaňa  povinná zverejniť spôsobom umožňujúcim hromadný prístup – na internete  na webovej stránke obce Ždaňa – na úradnej tabuli v sídle povinnej osoby – a na všetkých jej pracoviskách na verejne prístupnom mieste. Zverejnenie informácií, každú zmenu alebo doplnenie informácií  zabezpečí : Ing. Kokarda v súčinnosti s ..................................

3. Obec Ždaňa je povinná ďalej zabezpečiť 

a) termíny schôdzí a zasadnutí obecného zastupiteľstva a zasadnutí komisií zastupiteľstva, návrh programu rokovania obecného zastupiteľstva,

b) zápisnice z verejných schôdzí,

c) texty predložených návrhov všeobecne záväzných nariadení obce Ždaňa do troch dní po ich schválení v zastupiteľstve,

d) údaje o účasti poslancov zastupiteľstva na zasadnutiach zastupiteľstva do troch dní po skončení zasadnutia zastupiteľstva.

4. Informácie uvedené v ods. 3 tohto článku obec Ždaňa zverejňuje spôsobom umožňujúcim hromadný prístup.

5. Obec Ždaňa je povinná zverejniť označenie nehnuteľnej veci, vrátane bytov a nebytových priestorov, a hnuteľnej veci, ktorej nadobúdacia cena bola vyššia ako 20 – násobok minimálnej mzdy, ak tento majetok previedla, alebo ak tento majetok prešiel do vlastníctva inej osoby, než orgánu verejnej moci, dátum prevodu alebo prechodu vlastníctva a právny titul, ako aj informácie o osobných údajoch a iných identifikačných údajoch osôb, ktoré nadobudli tento majetok do vlastníctva, a to v rozsahu

a) meno a priezvisko, názov alebo obchodné meno,

b) adresa pobytu alebo sídlo,

c) identifikačné číslo, ak ide o právnickú osobu alebo fyzickú osobu – podnikateľa.

Toto ustanovenie sa nevzťahuje na byty a nebytové priestory, ktoré boli prevedené do vlastníctva  doterajšieho nájomcu za zákonom ustanovenú cenu podľa osobitného predpisu. Za nadobúdaciu cenu sa na účely zverejnenia považujú, ak ide o vlastné zhotovenie, náklady na zhotovenie, a ak ide o bezodplatné nadobudnutie, cena obvyklá za podobnú vec v mieste a v čase nadobudnutia.

6. Informácie, uvedené v ods. 5 tohto článku, sa  zverejňujú spôsobom umožňujúcim hromadný prístup, a to najmenej po dobu jedného roka odo dňa, keď došlo k prevodu alebo prechodu vlastníctva, tým nie je dotknutá povinnosť sprístupniť tieto informácie aj po uplynutí doby jedného roka. Zverejnenie  informácií, každú zmenu alebo doplnenie informácií zabezpečí ...................................

7. Povinné zverejňovanie informácií v zmysle ods. 5 a 6 tohto článku sa vzťahuje na prevod alebo prechod majetku, ktorý sa uskutočnil po 2. januári 2006 a na návrhy na začatie konania doručené po 2. januári 2006.

8. Obec Ždaňa postupuje pri povinnom zverejňovaní informácií v zmysle tohto článku v súlade s § 8 až 12 zákona o slobode informácií, nezverejní informáciu, ktorá je predmetom ochrany utajovaných skutočností, ochrany osobnosti a osobných údajov, ochrany obchodného tajomstva a ďalších obmedzení prístupu k informáciám v zmysle cit. zákonných ustanovení. 

Čl. 4

1. Písomná žiadosť o sprístupnenie informácie  (ďalej len „žiadosť“) sa prijíma v podateľni obecného úradu, ktorá ju zaeviduje. Podateľňa založí ku každej žiadosti spis, ktorý spolu so žiadosťou postúpi na vybavenie vecne príslušnému organizačnému útvaru alebo zamestnancovi obce.

2. Ústna žiadosť (osobná alebo telefonická) sa podáva v podateľni (alebo u starostu, resp. príslušného zamestnanca obecného úradu), kde ju určený zamestnanec spíše na tlačive o prijatí ústnej žiadosti   podľa prílohy č. 1 tohto Rozhodnutia a zaeviduje ju (v podateľni alebo iným zamestnancom, ktorý vedie spisovú agendu), založí spis, ktorý spolu so žiadosťou postúpi na vybavenie  vecne príslušnému organizačnému útvaru, alebo zamestnancovi obce.

3. Ak iný organizačný útvar obce, alebo zamestnanec prijme písomné podanie, ktoré má povahu žiadosti a je príslušný na jej vybavenie, je povinný zaevidovať ju v podateľni alebo u zamestnanca, ktorý vedie spisovú agendu.

4. Ak organizačný útvar obce alebo zamestnanec príjme písomné podanie, ktoré má povahu žiadosti a nie je príslušný na jej vybavenie, je povinný ju bezodkladne doručiť do podateľne, alebo zamestnancovi, ktorý vedie spisovú agendu. Podateľňa alebo príslušný zamestnanec žiadosť zaeviduje, založí k nej spis a postúpi na vybavenie vecne príslušnému organizačnému útvaru, alebo zamestnancovi obce.

5. Pri žiadosti prijatej faxom alebo elektron. poštou sa postupuje podľa odsekov 2 až 4.

Čl. 5

1. Ak je na vybavenie žiadosti príslušných viac organizačných útvarov alebo sa na vybavení  žiadosti bude podieľať viac zamestnancov obce, podateľňa alebo zamestnanec, ktorý vedie spisovú agendu žiadosť zaeviduje, rozmnoží a kópie postúpi vecne príslušným organizačným útvarom, resp. zamestnanom obce. Na kópii vyznačí ku každej časti žiadosti príslušný organizačný útvar, resp. zamestnanca a predloží starostovi, ktorý určí gestorský útvar, resp. zamestnanca na spracovanie vybavenia žiadosti.

2. Originál žiadosti zostáva v podateľni, resp. u zamestnanca, ktorý vedie spisovú agendu, ktorá založí k žiadosti spis.

3. Podateľňa, resp. zamestnanec, ktorý vedie spisovú službu oznámi organizačným útvarom, resp. zamestnancom, kto bol určený gestorsky žiadosť vybaviť.

4. Organizačný útvar obce Ždaňa, resp. zamestnanec, vybavuje určenú časť žiadosti samostatne, ak  

a) vyzve žiadateľa na doplnenie žiadosti podľa Čl. 8,

b) postúpi žiadosť podľa Čl. 9,

c) priamy nadriadený predĺži lehotu na vybavenie žiadosti podľa Čl. 10 ods. 1.

Čl. 6

1. Ak je predmetom žiadosti získanie informácií, ktoré už boli zverejnené, podateľňa, resp. organizačný útvar alebo zamestnanec do piatich dní od prijatia žiadosti, namiesto sprístupnenia informácií žiadateľovi oznámi údaje, ktoré umožňujú vyhľadanie a získanie zverejnenej informácie.

1. Ak žiadateľ trvá na sprístupnení zverejnených informácií, príslušný organizačný útvar, resp. zamestnanec ich sprístupní alebo odstúpi žiadosť na vybavenie vecne príslušnému zamestnancovi.

Čl. 7

1. Centrálnu evidenciu všetkých prijatých žiadostí vedie podateľňa, resp. určený organizačný útvar alebo zamestnanec (ďalej len podateľňa).

2. Centrálna evidencia obsahuje :

a) dátum podania žiadosti

b) obsah žiadosti, formou podania a navrhovaný spôsob poskytnutia informácie,

c) výsledok, formu a dátum vybavenia žiadosti (poskytnutie informácie, v akej forme, rozhodnutie o neposkytnutí, neposkytnutie bez vydania rozhodnutia, odloženie veci, postúpenie inému orgánu),

d) podanie opravného prostriedku (dátum podania a výsledok vybavenia).

3. Spis po vybavení organizačný útvar obce Ždaňa, resp. zamestnanec, ktorý žiadosť vybavoval, vráti na založenie do podateľne. Spis musí obsahovať všetky písomnosti, týkajúce sa vybavovania žiadosti.

Čl. 8

1. Žiadosť možno podať písomne, ústne, faxom, elektronickou poštou alebo iným technicky vykonateľným spôsobom.

2. Zo žiadosti musí byť zrejmé, ktorej povinnej osobe je určená, meno, priezvisko, názov alebo obchodné meno žiadateľa, jeho adresa pobytu alebo sídlo, ktorých informácií sa žiadosť týka a aký spôsob sprístupnenia informácií žiadateľ navrhuje.

3. Žiadosť je podaná dňom, keď bola oznámená obci Ždaňa.

4. Ak žiadosť nemá predpísané náležitosti podľa § 14 ods. 2 zákona o slobode informácií, organizačný útvar, resp. zamestnanec, ktorý žiadosť vybavuje, vyzve žiadateľa, aby neúplnú žiadosť doplnil. Túto skutočnosť je povinný oznámiť v podateľni. Vo výzve na doplnenie žiadosti určí lehotu minimálne sedem dní a poučí žiadateľa, ako má žiadosť vyplniť. Ak žiadateľ v stanovenej lehote neúplnú žiadosť nedoplní, odloží sa táto bez vydania rozhodnutia.

Čl. 9

1. Ak organizačný útvar, resp. zamestnanec, ktorý žiadosť vybavuje, nemá požadované informácie k dispozícii, a ak má vedomosť o tom, kde možno informáciu získať, žiadosť do piatich dní odo dňa jej doručenia postúpi a postúpenie žiadosti bezodkladne oznámi žiadateľovi.

2. Ak organizačný útvar, resp. zamestnanec, ktorý žiadosť vybavuje, nemá požadované informácie k dispozícii a nemá vedomosť o tom, kde možno informáciu získať, žiadosť odmietne rozhodnutím (Čl. 13 ods. 2).

Čl. 10

1. Organizačný útvar, resp. zamestnanec, vybaví žiadosť do ôsmich pracovných dní od jej podania žiadateľom. Predĺžiť lehotu najviac o osem pracovných dní môže zo závažných dôvodov (§ 17 ods. 2 zákona č. 211/2000 Z.z.) priamy nadriadený, resp. starosta obce.

2. Predĺženie lehoty oznámi organizačný útvar, resp. zamestnanec, žiadateľovi bezodkladne, najneskôr pred uplynutím osem dňovej pracovnej lehoty s uvedením dôvodov, ktoré viedli k predĺženiu lehoty.

Čl. 11


Informácie sa sprístupňujú najmä ústne, nahliadnutím do spisu vrátane možnosti vyhotoviť  si odpis alebo výpis, odkopírovaním informácie na technický nosič dát, sprístupnením kópií predlôh s požadovanými informáciami, telefonicky, faxom, poštou, elektronickou poštou. Ak informáciu nemožno sprístupniť spôsobom určeným žiadateľom, dohodne organizačný útvar, resp. zamestnanec, ktorý žiadosť vybavuje, so žiadateľom iný spôsob sprístupnenia informácie.

Čl. 12

1. Ak organizačný útvar, resp. zamestnanec, ktorý žiadosť vybavuje, poskytne informácie v rozsahu a spôsobom uvedeným v Čl. 11 tohto rozhodnutia a v stanovenej lehote, urobí o tom rozhodnutie zápisom v spise podľa prílohy č. 2 tohto rozhodnutia. Záznam podpisuje starosta obce Ždaňa.

2. V prípade nevyhovenia žiadosti, hoci len v časti, vydá vedúci organizačného útvaru, resp. zamestnanec, písomné rozhodnutie podľa prílohy č. 3 tohto rozhodnutia.

3. Odvolanie proti rozhodnutiu podľa odseku 2 (ďalej len „odvolanie“) sa prijíma v podateľni obce Ždaňa, ktorá ho postúpi príslušnému organizačnému útvaru, resp. zamestnancovi, ktorý žiadosť vybavoval, na vybavenie.

4. Organizačný útvar, resp. zamestnanec, ktorý žiadosť vybavoval, predloží starostovi obce kópie písomnosti zo spisu (žiadosť, rozhodnutie a odvolanie) s návrhom na zrušenie alebo potvrdenie rozhodnutia

5. O odvolaní rozhoduje podľa § 19 ods. 2 zákona č. 211/2000 Z. z. v znení neskorších predpisov s konečnou platnosťou starosta.

6. Pri rozhodovaní o odvolaní proti rozhodnutiu o odmietnutí poskytnúť informáciu sa postupuje podľa § 18 ods. 3 a 4 zákona č. 211/2000 Z. z. v znení neskorších predpisov.

Čl. 13

1. Ak povinná osoba, ktorou je právnická osoba založená obcou Ždaňa (napríklad  obchodná spoločnosť), nevyhovie žiadosti hoci len z časti, dá bezodkladne, najneskôr do troch dní, obci Ždaňa podnet na vydanie rozhodnutia, spolu s obdržanou žiadosťou. Po doručení podnetu obec Ždaňa postupuje podľa Čl. 4 až 7 tohto rozhodnutia.

2. Organizačný útvar, resp. zamestnanec, ktorému je podnet pridelený na vybavenie, prerokuje s najbližším nadriadeným dôvody nesprístupnenia požadovanej informácie uvedené v podnete. Ak nadriadený usúdi, že nie sú dôvody na nesprístupnenie alebo obmedzenie prístupu k požadovanej  informácii, organizačný útvar, resp. zamestnanec, ktorému je podnet pridelený na vybavenie, bezodkladne žiadosť vráti právnickej osobe s odporúčaním sprístupniť požadované informácie.

3. Ak príslušný nadriadený usúdi, že sú dôvody na nesprístupnenie alebo na obmedzenie prístupu k požadovanej informácii, vydá rozhodnutie o odmietnutí poskytnúť informáciu podľa prílohy č. 3 do 15 dní od doručenia odvolania povinnej osoby, založenej obcou Ždaňa. Ak v tejto lehote nerozhodne, predpokladá sa, že vydal rozhodnutie, ktorým odvolanie zamietol a potvrdil napadnuté rozhodnutie.

4. Pri prijatí odvolania, jeho evidencii a rozhodovaní o odvolaní proti rozhodnutiu o odmietnutí poskytnúť informáciu podľa ods. 3 sa postupuje primerane podľa Čl. 12 ods. 3 až 6 tohto rozhodnutia.

Čl. 14

1. Podľa ustanovení tohto rozhodnutia postupujú aj organizácie zriadené obcou Ždaňa. V tomto prípade v prvom stupni rozhoduje štatutárny orgán organizácie. Zriaďovateľ (obec Ždaňa) v zastúpení starostom je až potenciálnym odvolacím orgánom.

2. Pokiaľ sa v tomto rozhodnutí používa pojem „organizačný útvar“ obce, rozumie sa tým aj obecná polícia.

3. O predĺžení lehoty na sprístupnenie informácie rozhoduje príslušný zodpovedný zamestnanec. O odvolaní rozhoduje starosta.

Čl. 15


Požadované informácie sa sprístupňujú podľa § 16 zákona o slobode informácií, za úhradu, ktorú určí obec Ždaňa podľa sadzobníka úhrad za sprístupnenie informácií, ktorý tvorí prílohu  č. 9 tohto rozhodnutia. Celková úhrada bude stanovená súčtom jednotlivých nákladov, v závislosti od požadovanej formy poskytnutia informácie.

Čl. 16

1. Priestupku sa dopustí ten, kto

a) vedome vydá a zverejní nepravdivé alebo neúplné informácie

b) vydaním rozhodnutia alebo vydaním príkazu, alebo iným opatrením zapríčiní práva na sprístupnenie informácií,

c) poruší inú povinnosť ustanovenú zákonom o slobodnom prístupe k informáciám

2. Za priestupok podľa odseku 1 tohto článku možno uložiť podľa zákona o slobodnom prístupe k informáciám pokutu do 50.000,- Sk a zákaz činnosti až na dva roky.

3. Priestupky prejednáva príslušný obvodný úrad.

Čl. 17


Ustanovenie by malo obsahovať zrušovacie ustanovenie pre obce, ktoré mali prijaté  rozhodnutie podľa zákona č. 211/2000 Z. z.  účinného do 2. 1. 2006 – bez zapracovaných noviel.

Čl. 18


Táto smernica nadobúda účinnosť  13. 5. 2006


V Ždani, dňa 28. 4. 2006









Ing. Ján Kokarda









   starosta obce

Ždaňa 118

Telefón/Fax
Bankové spojenie
IČO

DIČ

e-mail
044 11 Ždaňa
055/6980021
2726-542/0200
00324973

2021245193         
obec.zdana@mail.t-com.sk


